עונת 1984/1985 ב-NBA
דראפט 1984

דראפט 1984, שהתקיים ב-19 ביוני 1984 במדיסון סקוור גארדן שבניו יורק, נחשב בעיני רבים כאחד הדראפטים האיכותיים ביותר בתולדות ה-NBA, לצד דראפט 1996 ודראפט 2003. יוסטון רוקטס זכתה בבחירה הראשונה בפעם השנייה ברציפות, וניצלה אותה כדי לבחור את האקים אולאג'ואן שזכה בתואר ה-MVP של העונה הסדירה בעונת 1994. בבחירה השנייה בחרה פורטלנד טרייל בלייזרס את סם בואי, שנחשב לאחת הבחירות הגרועות בתולדות הדראפט, בעיקר מכיוון שפורטלנד פספסה הזדמנות לבחור את מייקל ג'ורדן שנבחר מיד אחריו על ידי שיקגו בולס. במהלך הקריירה זכה ג'ורדן חמש פעמים בתואר ה-MVP של העונה הסדירה והוביל את הבולס לשש אליפויות NBA. בבחירה הרביעית נבחר סם פרקינס, ששיתף פעולה עם מייקל ג'ורדן באוניברסיטת קרוליינה הצפונית ועזר לה לזכות בתואר אליפות המכללות בשנת 1982. בבחירה החמישית בחרה פילדלפיה 76' את צ'ארלס בארקלי, ה-MVP של עונת 1993. ג'ון סטוקטון, אשר מוביל את רשימת מוסרי האסיסטים ואת רשימת החוטפים של ה-NBA, נבחר בבחירה ה-16 על ידי יוטה ג'אז. בבחירה ה-131 נבחר אוסקר שמידט, שנחשב לאחד השחקנים הטובים אי פעם שלא שיחקו בליגת ה-NBA. אולאג'ואן, ג'ורדן, בארקלי, סטוקטון ושמידט הם חברי היכל התהילה של הכדורסל. שחקנים בולטים אחרים שנבחרו בדראפט 1984 כוללים את אלווין רוברטסון (בחירה שביעית), אוטיס ת'ורפ (9), קווין ויליס (11), ג'רום קרסי (46) וריק קרלייל (70).
להלן רשימת נבחרי הסיבוב הראשון (מתוך עשרה סיבובים):
| מקרא |
| --- | --- |
: מסמל שחקן שנבחר להיכל התהילה של הכדורסל
: מסמל שחקן שנבחר למשחק האולסטאר ולאחת מחמישיות העונה
: מסמל שחקן שנבחר למשחק האולסטאר בלבד
: מסמל שחקן שנבחר לאחת מחמישיות העונה
: מסמל שחקן שלא שיחק מעולם בליגה
| סיבוב ראשון> מספר בחירה | סיבוב ראשון> שם | סיבוב ראשון> מדינה | סיבוב ראשון> מכללה/קבוצה | סיבוב ראשון> קבוצה בוחרת |
| --- | --- | --- | --- | --- |
| 1 | האקים אולאג'ואן | ניגריה ניגריה ארצות הברית ארצות הברית | אוניברסיטת יוסטון | יוסטון רוקטס |
| 2 | סם בואי | ארצות הברית ארצות הברית | אוניברסיטת קנטקי | פורטלנד טרייל בלייזרס |
| 3 | מייקל ג'ורדן | ארצות הברית ארצות הברית | אוניברסיטת קרוליינה הצפונית | שיקגו בולס |
| 4 | סם פרקינס | ארצות הברית ארצות הברית | אוניברסיטת קרוליינה הצפונית | דאלאס מאבריקס |
| 5 | צ'ארלס בארקלי | ארצות הברית ארצות הברית | אוניברסיטת אובורן | פילדלפיה 76' |
| 6 | מלווין טרפין | ארצות הברית ארצות הברית | אוניברסיטת קנטקי | וושינגטון בולטס (נשלח בטרייד לקליבלנד) |
| 7 | אלווין רוברטסון | ארצות הברית ארצות הברית | אוניברסיטת ארקנסו | סן אנטוניו ספרס |
| 8 | לנקסטר גורדון | ארצות הברית ארצות הברית | אוניברסיטת לואיוויל | לוס אנג'לס קליפרס |
| 9 | אוטיס ת'ורפ | ארצות הברית ארצות הברית | אוניברסיטת פרובידנס | קנזס סיטי קינגס |
| 10 | ליאון וודס | ארצות הברית ארצות הברית | אוניברסיטת המדינה של קליפורניה בפולרטון | פילדלפיה 76' |
| 11 | קווין ויליס | ארצות הברית ארצות הברית | אוניברסיטת המדינה של מישיגן | אטלנטה הוקס |
| 12 | טים מקורמיק | ארצות הברית ארצות הברית | אוניברסיטת מישיגן | קליבלנד קאבלירס (נשלח בטרייד לסיאטל) |
| 13 | ג'יי האמפריז | ארצות הברית ארצות הברית | אוניברסיטת קולורדו | פיניקס סאנס |
| 14 | מייקל קייג' | ארצות הברית ארצות הברית | אוניברסיטת המדינה של סן דייגו | לוס אנג'לס קליפרס |
| 15 | טרנס סטנסברי | ארצות הברית ארצות הברית | אוניברסיטת טמפל | דאלאס מאבריקס |
| 16 | ג'ון סטוקטון | ארצות הברית ארצות הברית | אוניברסיטת גונזגה | יוטה ג'אז |
| 17 | ג'ף טרנר | ארצות הברית ארצות הברית | אוניברסיטת ואנדרבילט | ניו ג'רזי נטס |
| 18 | ורן פלמינג | ארצות הברית ארצות הברית | אוניברסיטת ג'ורג'יה | אינדיאנה פייסרס |
| 19 | ברנרד תומפסון | ארצות הברית ארצות הברית | אוניברסיטת המדינה של קליפורניה בפרזנו | פורטלנד טרייל בלייזרס |
| 20 | טוני קמפבל | ארצות הברית ארצות הברית | אוניברסיטת המדינה של אוהיו | דטרויט פיסטונס |
| 21 | קני פילדס | ארצות הברית ארצות הברית | אוניברסיטת קליפורניה בלוס אנג'לס | מילווקי באקס |
| 22 | טום סיוול | ארצות הברית ארצות הברית | אוניברסיטת לאמאר | פילדלפיה 76' (נשלח בטרייד לוושינגטון) |
| 23 | ארל ג'ונס | ארצות הברית ארצות הברית | אוניברסיטת מחוז קולומביה | לוס אנג'לס לייקרס |
| 24 | מייקל יאנג | ארצות הברית ארצות הברית | אוניברסיטת יוסטון | בוסטון סלטיקס |